ผมอุจจาระสีดำ ผมกินตับไปมันเกี่ยวไหมครับกินเยอะอยู่ครับควรไปหาไหมครับ
สวัสดีค่ะ อุจจาระที่มีสีดำ อาจเกิดจากการทานอาหารหรือเครื่องดื่มที่มีสีเข้ม เช่น ช็อกโกแลต โกโก้ บีทรูท แก้วมังกรสีแดง แบล็กเบอร์รี่ เป็นต้น โดยสีจะออกไปทางน้ำตาลเข้มหรือน้ำตาลดำ แต่จะไม่ได้ดำสนิทแบบเส้นผมแต่หากอุจจาระมีสีดำสนิทแบบเส้นผม และออกเหลว อาจเกิดจาก- การทานยาเสริมธาตุเหล็กได้ หรือยาที่มีส่วนผสมของบิสมัท- การมีเลือดออกในหลอดอาหาร กระเพาะ หรือลำไส้เล็กส่วนต้น เช่น จากการมีแผลในหลอดอาหาร กระเพาะอาหาร หรือแผลในลำไส้เล็ก เป็นต้น แต่มักมีประวัติอาการของโรคกระเพาะอาหารและลำไส้มาก่อน โดยเฉพาะอาการปวดท้อง หรือมีประวัติการดื่มแอลกอฮอล์หนัก- มีเนื้องอก หรือมะเร็งในหลอดอาหาร กระเพาะอาหาร หรือแผลในลำไส้เล็ก เป็นต้น แต่ก็จะมีอาการปวดท้องร่วมด้วย รวมถึงมีเบื่ออาหาร น้ำหนักลดสำหรับการทานตับ ซึ่งเป็นอาหารที่มีธาตเหล็กสูง หากทานในปริมาณมาก ก็อาจมีผลทำให้อุจจาระมีสีดำได้ แนะนำควรลองหยุดทานดูก่อน หากหยุดทานแล้วสีอุจจาระหายดำ ก็แสดงว่าปกติดีค่ะ แต่หากหยุดทานแล้ว อุจจาระยังคงมีสีดำ โดยดำแบบสนิท ก็ควรไปพบแพทย์เพื่อตรวจหาสาเหตุค่ะ